**Forslag til vedtak årsmøte i Kor i Lia 4.mars 2025**

Jeg ønsker å fremme følgende til årsmøtet 2025:  
  
Jeg foreslår at ordningen med familierabatt fjernes, ref. vedtektenes "familierabatt innvilges med 50 % avslag i kontingenten fra og med medlem nr. 2, og gjelder for ektepar og samboere", og at familiemedlemmer betaler full kontingent på lik linje med øvrige medlemmer.  
  
Jeg mener ordningen ikke er aktuell per i dag fordi  
  
- koret har ingen familieprofil, er ikke spesielt tilrettelagt for familier, eller har noe uttalt mål om å trekke til seg familier som medlemmer  
- koret betaler full medlemskontingent for alle medlemmer til moderorganisasjonen samt full avgift for alle deltakere ved arrangement vi er med på. Koret sponser da i mange tilfeller medlemmene som betaler halv kontingent.  
- enehusholdninger er dyrere og har i hovedsak lavere inntekt enn familiehusholdninger. Ut fra et rettferdighetsprinsipp er det da merkelig  
  at familiemedlemmer har redusert medlemskontingent.   
  
Ordningen med familierabatt synes å være noe som har hengt med fra korets oppstart da den antatt hadde større aktualitet. Jeg mener det derfor er på tide, snart tredve år etter oppstarten, å ta ordningen opp til vurdering.

FORALG TIL VEDTAK

Vedtak gjelder § 5 c pkt 8 kontingent\*

Denne setningen tas ut av teksten merket \*

"familierabatt innvilges med 50 % avslag i kontingenten fra og med medlem nr. 2, og gjelder for ektepar og samboere"

Avstemming: Vedtatt\_\_\_\_ Ikke vedtatt\_\_\_\_